คาบาเรต์เชียงใหม่ ปิดกิจการ ไม่มีกำหนด เซ่นไวรัสโควิด-19
เซ่นไวรัสโคโรนา หรือ โควิด-19คาบาเรต์เชียงใหม่ ปิดกิจการชั่วคราว ไม่มีกำหนด หลังนักท่องเที่ยวต่างชาติลดลง นักแสดงโชว์เต็มที่รอบสุดท้าย ก่อนหยุดยาวจากกรณี การแพร่ระบาดของ ไวรัสโคโรนา 2019 หรือโควิด-19เริ่มส่งผลกระทบต่อการท่องเที่ยวของไทยแล้ว ในหลายพื้นที่ เนื่องจากนักท่องเที่ยวจีน เดินทางเข้าประเทศน้อยลงโดยที่จังหวัดเชียงใหม่สถานบันเทิงหลายแห่งในจังหวัด ประสบภาวะขาดทุน ล่าสุดมิราเคิล คาบาเรต์ เชียงใหม่(Miracle cabaret chiangmai) ประกาศหยุดกิจการชั่วคราว โดยได้จัดให้มีการแสดงชุดสุดท้าย เมื่อคืนที่ผ่านมา (15 ก.พ.) เนื่องจากนักท่องเที่ยวต่างชาติ ซึ่งเป็นลูกค้าหลักของร้าน ลดลงอย่างมากส่วนจะกลับมาเปิดได้เมื่อไหร่นั้น ต้องรอดูสถานการณ์อีกครั้งสำหรับพนักงาน ทุกคนเข้าใจสถานการณ์ที่เกิดขึ้นเป็นอย่างดี และรอคอยที่จะกลับมาแสดงโชว์อีกครั้งอย่างไรก็ตาม ยอดผู้ป่วยติดเชื้อ ไวรัสโคโรนา 2019 หรือ โควิด-19 ในประเทศจีน จนถึงขณะนี้ มีมากกว่า 6 หมื่นราย เสียชีวิตแล้วกว่า 1500 คน รวมถึงเกิดการแพร่ระบาดไปหลายสิบประเทศทั่วโลก และยังไม่มีสัญญาณที่ดีว่าจะหยุดการแพร่ระบาดลงได้ขณะที่ไทยเองพบผู้ป่วยยืนยันสะสม 34 ราย หายดีกลับบ้านได้แล้ว 14 ราย ยังรักษาในโรงพยาบาล 20 ราย ส่วนใหญ่อาการดีขึ้นตามลำดับ เว้น คนไทย 2 ราย ที่มีอาการหนักตั้งแต่แรกรับ แต่โดยรวม อาการยังทรงตัว.
เซ่นไวรัสโคโรนา หรือ โควิด-19 คาบาเรต์เชียงใหม่ ปิดกิจการชั่วคราว ไม่มีกำหนด หลังนักท่องเที่ยวต่างชาติลดลง นักแสดงโชว์เต็มที่รอบสุดท้าย ก่อนหยุดยาว
ไวรัสโคโรน่า,ไวรัสโคโรนา,ไวรัสโควิด-19,ไวรัสอู่ฮั่น,ไวรัสอู่ฮั่นในไทย,ข่าวไวรัสอู่ฮั่นล่าสุด,ปิดกิจการ,ข่าวทั่วไป